**O B E C Okoličná na Ostrove** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

„ Návrh“

**Všeobecne záväzné nariadenie**

**č. 2/2022**

**o určení výšky dotácie na prevádzku a mzdy na dieťa materskej školy a školských zariadení so sídlom na území obce Okoličná na Ostrove na rok 2023**

*Návrh VZN: - vyvesený na úradnej tabuli obce dňa : 29.11.2022*

 *- zverejnený na elektronickej úradnej tabuli obce dňa: 29.11.2022*

*Lehota na predloženie pripomienok k návrhu VZN do(včítane): 29.11.2022*

*Doručené pripomienky (počet) : 0*

*Vyhodnotenie pripomienok k návrhu VZN uskutočnené dňa: -*

*Vyhodnotenie pripomienok k návrhu VZN doručené poslancom dňa: -*

*VZN schválené Obecným zastupiteľstvom v Okoličnej na Ostrove dňa:*

*VZN vyvesené na úradnej tabuli obce dňa :*

*VZN zvesené z úradnej tabule obce dňa..............................................................*

*VZN zverejnené na internetovej adrese obce dňa :*

**VZN nadobúda účinnosť dňom**

 v.r.

**VZN č. 2/2022**

o určení výšky dotácie na prevádzku a mzdy na dieťa materskej školy
a školských zariadení so sídlom na území obce Okoličná na Ostrove
na rok 2023

Obecné zastupiteľstvo obce Okoličná na Ostrove vo veciach územnej samosprávy v zmysle §
6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2 a ods. 12 písm. d) zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o
rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa uznieslo na tomto:

**všeobecne záväznom nariadení**

**§ 1
Predmet úpravy**

Všeobecne záväzné nariadenie obce určuje výšku a účel použitia dotácie na prevádzku a mzdy
na dieťa materskej školy a školských zariadení so sídlom na území obce Okoličná na
Ostrove, ktoré sú na základe rozhodnutia Ministerstva školstva SR zaradené do siete škôl
a školských zariadení Ministerstva školstva Slovenskej republiky.¹

**§ 2
Príjemca dotácie**

Príjemcom dotácie podľa tohto nariadenia je materská škola a školské zariadenia s právnou
subjektivitou v zriaďovateľskej pôsobnosti obce.

**§ 3
Výška a účel dotácie**

 1) Výška dotácie na príslušný kalendárny rok na prevádzku a mzdy na dieťa materskej školy
a školských zariadení v zriaďovateľskej pôsobnosti obce je určená v prílohe č.1 všeobecne
záväzného nariadenia.
2) Prijímateľ dotácie podľa § 2 je oprávnený použiť dotáciu len na úhradu osobných
a prevádzkových nákladov materských škôl a školských zariadení so sídlom na území obce
a pri jej použití musí zabezpečiť hospodárnosť, efektívnosť a účelnosť jej použitia.
3) V prípade, že dotácia nebude vyčerpaná do 31.12. príslušného kalendárneho roku, je
prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roku.

1. 1 ust. § 6 ods.12 písm. d) zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov

**§ 4
Termín a spôsob poskytovania dotácie**

Obec poskytne príjemcovi podľa § 2 dotáciu mesačne (*vo výške jednej dvanástiny z dotácie
na príslušný kalendárny rok*) do 25.dňa príslušného mesiaca.

**§ 5
Záverečné ustanovenia**

1) Týmto VZN sa ruší VZN 1/2021 zo dňa 3.12.2021.
2) Toto VZN bolo schválené obecným zastupiteľstvom v Okoličnej na Ostrove dňa:
3) Toto všeobecne záväzné nariadenie nadobúda účinnosť dňa 1.1.2023

V Okoličnej na Ostrove, dňa: 29.11.2022

Monika Csernyánszka

 starosta obce, v.r.

**Príloha č. 1**

**Dotácia na rok 2022 na prevádzku a mzdy na dieťa materskej školy, školského klubu detí a zariadenia školského stravovania v zriaďovateľskej pôsobnosti obce**

|  |  |
| --- | --- |
| **Kategória škôl a školských** **zariadení** | **Dotácia na mzdy****a prevádzku na žiaka****v eurách** |
| Materská škola | 3941 eur |
| Školský klub detí | 1032 eur |
| Zariadenie školského stravovania | 985 eur  |